2. pielikums
Iepirkuma Nr. JT 2023/4 “Jelgavas Tehnikuma
darbinieku veselības apdrošināšana” nolikumam

TEHNISKĀ SPECIFIKĀCIJA/TEHNISKAIS PIEDĀVĀJUMS
„Jelgavas Tehnikuma darbinieku veselības apdrošināšana”

(iepirkuma identifikācijas Nr. JT 2023/4)

	Pretendenta nosaukums:
	

	Vienotais reģistrācijas Nr. 
Juridiskā adrese, pasta indekss: 
	

	Kontaktpersonas vārds, uzvārds (tālrunis, faksa numurs, e-pasta adrese):
	



	Nr. p.k.
	Tehniskā specifikācija
(Prasības darbinieku veselības apdrošināšanai)
	Tehniskais piedāvājums 
(detalizēts pretendenta piedāvāto veselības apdrošināšanas pakalpojumu apraksts, skaidrs un nepārprotams bez ietvertiem/slēptiem ierobežojumiem)

	1.
	Veselības apdrošināšanas līguma/apdrošināšanas polises funkcionalitāte

	1.1.
	Maksimālais prēmijas lielums (piedāvājuma cena) par apdrošināšanas programmu 1 apdrošinātai personai nevar būt lielāka par EUR 310,00 
	

	1.2.
	[bookmark: _GoBack]Paredzamais apdrošināmo personu skaits: 132 darbinieks (precīzs apdrošināmo personu skaits tiks norādīts apdrošināšanas polises slēgšanas brīdī). 
	

	1.3.
	Veselības apdrošināšanas pakalpojumu sniegšanas termiņš: 1 (viens) kalendārais gads
Plānotais apdrošināšanas līgumu (polišu) darbības periods ir no 27.12.2023. līdz 26.12.2024.
	

	1.4.
	Veselības apdrošināšanas polisei jābūt izmantojamai visā Latvijas Republikas teritorijā, nodrošinot tās darbību 24 stundas diennaktī, 7 dienas nedēļā
	

	1.5.
	Katrs apdrošinātais darbinieks jānodrošina ar individuālo veselības apdrošināšanas karti (turpmāk – karte) pacienta iemaksas un maksas pakalpojumu saņemšanai un detalizētu veselības apdrošināšanas programmas aprakstu, tajā skaitā arī iekļaujot informāciju par apdrošināšanas atlīdzību saņemšanas kārtību un termiņiem, iestājoties apdrošināšanas gadījumam. Papildus ir jānodrošina informācijas pieejamība apdrošinātajām personām ar Pretendenta aktuālo līguma iestāžu sarakstu. 
	

	1.6.
	Pirms apdrošināšanas līguma darbības sākuma konstatētā slimība, trauma vai ārstēšanās nevar būt par apdrošināšanas atlīdzības izmaksas atteikumu vai samazināšanas iemeslu. Ja atlīdzības apmaksāšanai nepieciešami papildu dokumenti, tad tos drīkst pieprasīt tikai par apdrošināšanas periodā izmantoto pakalpojumu.
	

	1.7.
	Visiem apdrošināšanas segumā ietvertajiem veselības aprūpes pakalpojumiem (t.sk. arī gadījumos, ja apdrošināšanas segums nav spēkā pilnu apdrošināšanas periodu un/vai konkrēta saslimšana un tās ārstēšanas nepieciešamība ir diagnosticēta pirms apdrošināšanas spēkā stāšanās) jābūt pieejamiem pilnā apmērā, sākot ar polises un kartes pirmo darbības dienu, un visā tās darbības laikā. 
	

	1.8.
	Pretendentam ir jānodrošina plašas līguma iestāžu izvēles iespējas visā Latvijas Republikas teritorijā, kā arī Jelgavā, apmaksājot ar veselības apdrošināšanas karti
	

	1.9.
	Pretendentam ir jānodrošina laboratorisko izmeklējumu apmaksa, bezskaidras naudas norēķinu veidā E. Gulbja laboratorijā, Centrālajā laboratorijā un NMS laboratorijā.
	

	1.10.
	Pretendentam ir jānodrošina visu programmā minēto (ambulatoro un stacionāro) pakalpojumu saņemšana visās Pretendenta līguma iestādēs, uzrādot veselības apdrošināšanas karti un neveicot sākotnējus norēķinus no Apdrošināto personīgajiem līdzekļiem (t.sk. arī nenosakot termiņa un/vai reižu ierobežojumus pakalpojumu saņemšanai līguma iestādēs).
Par ambulatorajām un stacionārajām līguma iestādēm šī iepirkuma ietvaros netiek uzskatītas tādas ārstniecības iestādes, kurās uzrādot Karti un neveicot sākotnējus norēķinus no Apdrošināto personīgajiem naudas līdzekļiem, iespējams norēķināties tikai par pakalpojumiem pacientu iemaksas apmērā vai tikai par atsevišķiem, specializētiem maksas pakalpojumiem no iestādes kopējā piedāvātā pakalpojumu klāsta, kā arī tās Pretendenta līguma iestādes, kuru sniegtie pakalpojumi nav iekļauti Pasūtītājam piedāvātajā apdrošināšanas programmā vai kuru apmaksa saskaņā ar Pretendenta piedāvājumu ir paredzēta tikai pēc maksājumus apliecinošu dokumentu atlīdzības saņemšanai iesniegšanas Pretendentam. Ja vienā ārstniecības iestādē tiek sniegti gan ambulatorie, gan stacionārie pakalpojumi, tad tā tiek uzskatīta kā viena līguma iestāde.
	

	1.11.
	Pretendentam Pasūtītāja apdrošinātajiem darbiniekiem ir jānodrošina iespēja elektroniski, izmantojot tehnoloģiskos risinājumus (apdrošinātāja tīmekļvietnē vai mobilajā lietotnē) iesniegt maksājumus apliecinošos dokumentus atlīdzības saņemšanai (turpmāk – atlīdzības pieteikumi) par veselības aprūpes pakalpojumiem, kas saņemti gan nelīguma iestādēs, gan līguma iestādēs gadījumā, ja apdrošinātajam darbiniekam par saņemto veselības aprūpes pakalpojumu nav bijusi iespēja norēķināties ar veselības apdrošināšanas karti. Pretendentam ir jānodrošina arī atlīdzības pieteikumu iesniegšanas iespējas visās pārējās pretendenta pārstāvniecībās, ja kādam no Pasūtītāja apdrošinātajiem darbiniekiem nav iespējams to veikt elektroniski
	

	1.12.
	Atlīdzības pieteikumus par polisē iekļautajiem veselības aprūpes pakalpojumiem, kas saņemti polises darbības laikā, apdrošinātie darbinieki ir tiesīgi iesniegt visā līguma darbības laikā un ne vēlāk kā 1 (viena) mēneša laikā pēc polises un attiecīgās Kartes darbības termiņa izbeigšanās.
	

	1.13.
	Apdrošināšanas atlīdzības izmaksa vai Atlīdzības pieteikuma iesniedzēja informēšana atteikuma vai daļējas izmaksas gadījumā (t.sk. norādot atteikto atlīdzības summu un detalizēti paskaidrojot atteikuma vai daļējas izmaksas iemeslu) par veselības aprūpes pakalpojumiem, kuru apmaksu apdrošinātais darbinieks sākotnēji ir veicis no personīgajiem līdzekļiem, jāveic ne vēlāk kā 7 (septiņu) kalendāro dienu laikā no nepieciešamo dokumentu saņemšanas dienas, izmaksājot apdrošināšanas atlīdzību, pārskaitot naudu uz darbinieka norādīto bankas kontu. Piesakot atlīdzību elektroniski Pretendenta tīmekļvietnē, atlīdzības saņemšana jānodrošina 2 (divu) darba dienu laikā.
	

	1.14.
	Pretendentam jānodrošina iespēja Pasūtītājam bez maksas veikt izmaiņas apdrošināto personu sarakstā ne retāk kā 1 (vienu) reizi mēnesī visa apdrošināšanas līguma (polises) darbības termiņa laikā, izslēdzot no tā personas un pievienojot jaunos Pasūtītāja darbiniekus. Iekļaujot apdrošināšanas līgumā jaunas apdrošinātās personas, Pretendentam jāpiedāvā veselības apdrošināšana uz tādiem pašiem apdrošināšanas noteikumiem, kādi paredzēti esošajā apdrošināšanas līgumā visu līguma darbības laiku. Apdrošinājuma summas un limiti tiek saglabāti pilnā apmērā, neatkarīgi no darbinieka individuālās veselības apdrošināšanas polises (kartes) darbības laika.
	

	1.15.
	Iekļaujot jaunus apdrošināmos darbiniekus, kā arī izslēdzot apdrošinātos darbiniekus no apdrošināmo saraksta, Pretendentam jāveic prēmijas aprēķins proporcionāli atlikušajam periodam par pilniem mēnešiem (tas nozīmē, ka viena mēneša apdrošināšanas prēmija tiek noteikta kā 1/12 daļa no gada apdrošināšanas prēmijas). Aprēķinot prēmijas atlikumu par izslēgtajām personām, netiek ņemti vērā administratīvie izdevumi un izmaksātās atlīdzības. Izslēdzot no saraksta apdrošināto darbinieku, Pretendentam ne vēlāk kā 30 (trīsdesmit) dienu laikā pēc veselības apdrošināšanas darbības pārtraukšanas un iesnieguma, un veselības apdrošināšanas kartes saņemšanas ir jāatmaksā Pasūtītājam prēmijas daļu par neizmantoto polises darbības laiku, ja līdzēji nevienojas savādāk.
	

	1.16.
	Pretendentam, saņemot no Pasūtītāja informāciju par nepieciešamajām izmaiņām, 5 (piecu) darba dienu laikā jānodrošina iespēja saņemt individuālās kartes un citu nepieciešamo dokumentāciju.
	

	1.17.
	Izslēdzot personas no apdrošināto saraksta, Pretendents kā obligātu nosacījumu attiecīgo Karšu darbības apturēšanai/pārtraukšanai nepieprasa no Pasūtītāja to fizisku atgriešanu Pretendentam. Tas ir, attiecīgās Kartes darbība tiek apturēta/pārtraukta un neizmantotā perioda atgriežamās prēmijas aprēķins tiek veikts neatkarīgi no tā vai Karte ir/nav palikusi bijušā darbinieka rīcībā.
	

	1.18.
	Pretendents nepiemēro maksu par Kartes dublikāta izsniegšanu tās nozagšanas gadījumā, kā arī personas datu (piemēram uzvārda) maiņas gadījumos.
	

	1.19.
	Pretendentam pēc Pasūtītāja pilnvarotā pārstāvja pieprasījuma jānodrošina bezmaksas konsultāciju sniegšana Pasūtītāja telpās darbiniekiem par veselības apdrošināšanas pakalpojumiem t.sk., pieņemt čekus, kvītis par darbinieku maksājumiem par apmaksātajiem pakalpojumiem iestādēs, kas nav pretendenta līguma iestādes.
	

	1.20.
	Pretendents nevar pieprasīt iepriekšēju saskaņošanu/brīdināšanu par apdrošināšanas programmas segumā iekļautajiem veselības aprūpes pakalpojumiem (t.sk. plānveida manipulācijām, dārgiem izmeklējumiem vai citiem veselības aprūpes pakalpojumiem) kā saņemto pakalpojumu apmaksas nosacījumu. Apdrošināšanas segumā iekļauto pakalpojumu iepriekšēja nesaskaņošana nedrīkst būt atlīdzības atteikuma vai samazināšanas iemesls.
Ja piedāvāto apdrošināšanas programmu segumā ir iekļauts kāds pakalpojums, kura saņemšana līguma iestādē uzrādot Karti un neveicot sākotnēju apmaksu no personīgajiem līdzekļiem ar Pretendentu, tad Pretendentam ir jānodrošina, ka saskaņošanu darbinieki visos gadījumos var veikt paši, bez Pasūtītāja starpniecības.
	

	1.21.
	Ja apdrošinātais darbinieks vēlas noskaidrot, vai kāds konkrēts veselības aprūpes pakalpojums, par kuru tam sākotnēji ir jānorēķinās no personīgajiem naudas līdzekļiem, ir/nav iekļauts apdrošināšanas segumā, tad Pretendents nav tiesīgs atteikties sniegt šādu informāciju par pakalpojumu un tā saņemšanas nosacījumiem, tajā skaitā arī gadījumos, kad konkrētā veselības aprūpes pakalpojuma apmaksu ietekmē arī citi faktori – diagnoze, procedūras veids, u.tml.
	

	1.22.
	Pretendents apdrošināšanas līguma darbības laikā nedrīkst paaugstināt piedāvāto apdrošināšanas pakalpojumu prēmiju (cenu), samazināt un/vai pasliktināt piedāvājumā norādīto apdrošināšanas pakalpojumu apjomu un kvalitāti, kā arī jebkādā veidā apdrošināšanas līguma darbības laikā mainīt nosacījumus attiecībā uz piedāvātā pakalpojuma sniegšanas kārtību
	

	1.23.
	Pretendentam jānodrošina bezmaksas izziņu sagatavošana un izsniegšana Apdrošinātām personām iesniegšanai VID, par iesniegtajiem čekiem, kuri saskaņā ar veselības apdrošināšanas programmu netiek apmaksāti 100 % apmērā
	

	1.24.
	Apdrošinātājs drīkst vērst regresa prasību par pārtērētajiem apdrošināšanas polise noteiktajiem limitiem tikai pret apdrošināto personu
	

	1.25.
	Pretendentam jānodrošina vai nu iespēja apdrošinātajai personai internetā iepazīties ar savu izmaksu stāvokli, iztērētajām un atlikušajām apdrošinājuma summām, limitiem vai jānosūta paziņojums apdrošinātajai personai, kad apdrošinājuma summas, limiti izmantoti 80 % apmērā vai pēc apdrošinātās personas pieprasījuma ne vēlāk kā 5 (piecu) darba dienu laikā no tā saņemšanas.
	

	1.26.
	Pretendents apliecina, ka pretrunu gadījumā starp Pasūtītāja tehniskās specifikācijas prasībām, Pretendenta iesniegto tehnisko piedāvājumu un Pretendenta veselības apdrošināšanas noteikumiem, noteicošās ir tehniskās specifikācijas prasības un tām atbilstošs tehniskais piedāvājums. Pretendenta veselības apdrošināšanas noteikumi ir spēkā tiktāl, cik tie nav pretrunā ar tehniskās specifikācijas prasībām.
	

	2.
	Minimālās prasības apdrošināšanas segumā iekļaujamajiem veselības aprūpes pakalpojumiem, to apdrošinājuma summām un atlīdzību apmēriem (veselības apdrošināšanas programmas kvalitāte)

	2.1.
	Kopējais minimālais atlīdzību limits vienam apdrošinātajam darbiniekam par ambulatoriem un stacionāriem veselības aprūpes pakalpojumiem ne mazāk kā EUR 4 000,00 (četri tūkstoši euro 00 centi) gadā.
	

	2.2.
	Pacienta iemaksas pakalpojumi 100% apmērā, atbilstoši LR normatīvajos aktos noteiktajam apjomam un kārtībai, kura ir spēkā apdrošināšanas līguma noslēgšanas brīdī, t.sk.: 
	

	2.2.1.
	par ambulatoriem veselības aprūpes pakalpojumiem; 
	

	2.2.2.
	par stacionāriem veselības aprūpes pakalpojumiem (t.sk. stacionārā rehabilitācija);
	

	2.2.3.
	pacienta līdzmaksājums par katrā stacionēšanās reizē operāciju zālē veiktajām ķirurģiskajām manipulācijām;
	

	2.2.4.
	par ģimenes ārsta mājas vizītēm 
	

	2.3.
	Maksas ambulatorās medicīniskās aprūpes pakalpojumi kopējās piedāvātās apdrošinājuma summas ietvaros, neparedzot atsevišķus limitus vienam saslimšanas gadījumam vai apakšlimitus kādai no apdrošināšanas segumā iekļautajām maksas pakalpojumu grupām, kā arī neparedzot pakalpojumu saņemšanas reižu skaita ierobežojumu:
	

	2.3.1.
	plaša spektra maksas ārstu – speciālistu konsultācijas bez ģimenes ārsta nosūtījuma, neierobežojot apmaksājamo konsultāciju klāstu tikai ar Pretendenta nosaukto specializāciju ārstiem un bez gada apakšlimita, neierobežojot apmeklējumu reižu skaitu un periodiskumu:
	

	2.3.1.1.
	maksas ģimenes ārsta, maksas terapeita konsultācijas, plaša spektra maksas ārstu speciālistu (tai skaitā arī homeopāta, dermatologa, rehabilitaloga jeb fizikālās un rehabilitācijas ārsta konsultācijas, fizioterapeita u.c.) konsultācijas):
100 % apmērā, bet ne mazāk kā EUR 20,00 par vienu apmeklējumu bez apmeklējumu skaita ierobežojuma;
	

	2.3.1.2.
	augsti kvalificētu speciālistu, profesoru un docentu konsultācijas:
100 %apmērā, bet ne mazāk kā EUR 40,00 par vienu apmeklējumu, bez vizīšu skaita ierobežojuma.
	

	2.3.2.
	ārstniecības personu mājas vizītes un to laikā sniegtie medicīniskie pakalpojumi, t.sk. transporta izdevumi 100 % apmērā, bet ne mazāk kā EUR 35,00 par katru vizīti (gan pirmreizējo, gan atkārtoto).
	

	2.4.
	Plaša spektra laboratoriskie izmeklējumi 100 % apmērā līguma iestādēs, neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem, tai skaitā apmaksājot arī vairogdziedzera hormonus, onkocitoloģiskos izmeklējumus, onkomarķierus, histoloģiskos un biopsijas materiālu izmeklējumus, D vitamīna noteikšanu, kardioloģiskos marķierus, infekciju diagnostiku, t.sk. ērču encefalīts, u.c., kā arī apmaksājot maksu par analīžu noņemšanu;
Ārpus līguma iestādēm Pretendentam laboratorisko izmeklējumu apmaksa ir jānodrošina ne mazākā apmērā, kā ir piedāvāts specializēto šī pakalpojuma sniedzēju iestāžu cenās, piemēram, E. Gulbja laboratorija, Centrālā laboratorija un/vai Nacionālais Medicīnas Serviss – Laboratorija.
	

	2.5.
	Plaša spektra diagnostiskie izmeklējumi ar ārsta norīkojumu jebkurai ķermeņa zonai, bez skaita ierobežojuma, neierobežojot apmaksājamo izmeklējumu klāstu tikai ar Pretendenta nosauktajiem izmeklējumiem, t.sk. orgānu un ķermeņa daļu rentgena izmeklējumi (tai skaitā, mamogrāfija un fluorogramma) ar un bez kontrastvielas, elektrokardiogrāfija, ehokardiogrāfija, veloergometrija, radionukleīdā diagnostika, ultrasonogrāfija (jebkurai ķermeņa daļai), asinsvadu sonogrāfiska un doplerogrāfiska izmeklēšana, audiogramma, fibrogastroduodenoskopija u.c. endoskopiskie izmeklējumi ar pacienta sedāciju endoskopijas laikā vai īslaicīgu anestēziju (tai skaitā, gastroskopija, kolonoskopija, kolposkopija u.c.) Holtera monitorēšana, elektroencefalogrāfija, elektromiogrāfija, cistoskopija, bronhoskopija, osteodensitometrija, elptests, magnētiskā rezonanse ar un bez kontrastvielas, datortomogrāfija ar un bez kontrastvielas, u.c. ne mazāk kā EUR 25,00 par katru no šiem izmeklējumiem;
	

	2.6.
	augsto tehnoloģiju diagnostiskie izmeklējumi, tajā skaitā datortomogrāfija, magnētiskā rezonanse, scintigrāfijas izmeklējumi, endoskopiskie izmeklējumi (invazīvā attēla diagnostika) un citi dārgo tehnoloģiju izmeklējumi, t.sk. kontrastvielas un intravenozās narkozes izmaksas, kas vajadzīgas diagnostisko pakalpojumu saņemšanai, neierobežojot ar noteiktām diagnozēm, neierobežojot ar izmeklējumu reižu skaitu – ne mazāk kā EUR 70,00 par katru izmeklējumu;
	

	2.7.
	Plaša spektra ārstu veiktās ārstnieciskās manipulācijas un procedūras ne mazāk kā EUR 20,00 par reizi, neierobežojot apmaksājamo klāstu tikai ar Pretendenta nosauktajām, t.sk. blokādes – tajā skaitā epidurālā blokāde ne mazāk kā EUR 50,00, biopsija, injekcijas, brūces apstrāde un pārsiešana, punkcijas, histoloģiskie izmeklējumi, izmežģījuma, lūzuma prepozīcija, specifiskas uroloģiskas, proktoloģiskas, ginekoloģiskas, dermatoloģiskas, LOR procedūras, sīkas ķirurģiskas operācijas ne mazāk kā EUR 20,00, ekscīzija, incīzija u.c. manipulācijas saskaņā ar Pretendenta piedāvājumu.
	

	2.8.
	Ambulatorās rehabilitācijas pakalpojumi ar ģimenes ārsta vai ar ārstējošā ārsta norīkojumu, bez diagnožu ierobežojuma 100 % apmērā ar kopējo limitu ne mazāk kā EUR 80,00 katras kartes darbības termiņā, nenosakot kursu vai apmeklējuma reižu skaita ierobežojumu, kā arī vienas apmeklējuma/procedūras reizes limitu vai atsevišķus apakšlimitus apdrošināšanas segumā iekļautajiem ambulatorās rehabilitācijas veidiem, kā arī nenosakot citus ierobežojumus, kas ietekmē šī pakalpojuma saņemšanas iespējas, apmaksājamie ambulatorās rehabilitācijas pakalpojumu veidi – ārstnieciskā masāža, manuālā terapija, ūdens procedūras, teipošana, ārstnieciskā vingrošana, kā arī Apdrošināto iegādātie ambulatorās rehabilitācijas abonementi, u.c. pakalpojumi saskaņā ar Pretendenta piedāvājumu;
	

	2.9.
	Dažāda veida fizikālās terapijas procedūras, kopējā programmas limita ietvaros, ne mazāk kā EUR 6,00 par vienu procedūras reizi;
	

	2.10.
	Neatliekamā medicīniskā palīdzība bez skaita ierobežojuma, jebkurā ar neatliekamās palīdzības sniegšanu saistītā izsaukumā, tai skaitā gan valsts, gan privātā, kā arī transportēšana līdz ārstniecības iestādei (saistībā ar medicīniskām indikācijām) 100 % apmērā gan līguma, gan nelīguma iestādēs;
	

	2.11.
	Maksas stacionārās medicīniskās aprūpes pakalpojumi dienas vai diennakts stacionārā 100 % apmērā ar limitu EUR 400,00 apdrošināšanas periodā nepiemērojot cenrādi, t.sk.:
	

	2.11.1.
	plānveida un maksas ķirurģiskās operācijas, neierobežojot apmaksājamo operāciju klāstu tikai ar pretendenta nosauktajām apmaksājamām operācijā, tajā skaitā ietverot arī mugurkaula, neiroķirurģiskās, mikroķirurģiskās, endoprotezēšanas, deguna starpsienas operācijas, dažādas ar lāzeri veiktās operācijas, trūces (vēdera) operācijas, proktoloģiskās (tai skaitā hemoroidālo vēnu) operācijas u.c.;
	

	2.11.2.
	uzturēšanās maksa par katru stacionārā pavadīto dienas un diennakts stacionārā pavadīto dienu, tajā skaitā arī gadījumos, ja daļa pakalpojumu stacionārā tiek saņemta pacientu iemaksas apmērā;
	

	2.11.3.
	ārstēšanās paaugstināta servisa apstākļos, ja tādus nodrošina ārstniecības iestāde, tajā skaitā arī gadījumos, ja daļa pakalpojumu stacionārā tiek saņemta pacientu iemaksas apmērā, bez dienu skaita un cita veida ierobežojumiem;
	

	2.11.4.
	ārstu – speciālistu, t.sk. profesoru un docentu konsultācijas;
	

	2.11.5.
	ārsta nozīmētas ārstnieciskās manipulācijas un procedūras maksas stacionārā;
	

	2.11.6.
	visa veida diagnostiskie, laboratoriskie un instrumentālie izmeklējumi
	

	2.12.
	Zobārstniecības un mutes dobuma higiēnas pakalpojumi (NEPIEMĒROJOT CENRĀDI) ar limitu ne mazāk kā EUR 100,00 gadā, t.sk. – 
· zobu higiēna ar 50 % atlaidi ar limitu EUR 40,00 1 reizi apdrošināšanas periodā kopējā zobārstniecības limita ietvaros;
· zobārstniecības pakalpojumi ar 50 % atlaidi, t.sk. neatliekamā palīdzība akūtu zobu sāpju gadījumā; ārsta – speciālista konsultācija un rentgenogramma, t.sk. digitālā, diagnozes precizēšanai; terapeitiskie pakalpojumi; ambulatoru ķirurģiskie pakalpojumi, vietējā anestēzija 
	


	2.13.
	Profilaktiskās vakcinācijas (jebkura) ar 100 %apmērā limitu ne mazāk kā EUR 50,00 gadā 
	

	3.
	Papildu nosacījumi tehniskā piedāvājuma sagatavošanai

	3.1.
	Pretendents piedāvājumam pievieno detalizētu piedāvātās apdrošināšanas programmas aprakstu papildus norādot:

	3.1.1.
	apdrošināšanas seguma funkcionalitātes nosacījumus, atbilstoši Tehniskās specifikācijas 1. punktam
	

	3.1.2.
	neapmaksājamo medicīnisko pakalpojumu (izņēmumu), izmeklējumu sarakstu;
	

	3.1.3.
	medicīnisko pakalpojumu sarakstu, kuru saņemšanas vai apmaksas apmērs un kārtība iepriekš ir jāsaskaņo ar Pretendentu.
	

	3.2.
	Pretendents piedāvājumam pievieno veselības apdrošināšanas noteikumus juridiskām personām;
	

	3.3.
	Pretendents piedāvājumā norāda informāciju par apdrošināšanas atlīdzības saņemšanas kārtību un noteikumiem, iestājoties apdrošināšanas gadījumam (tai skaitā arī par termiņiem dokumentu iesniegšanai apdrošinātājam atlīdzības saņemšanai, kā arī par atlīdzības saņemšanas iespēju apdrošinātāja pārstāvniecībās skaidrā naudā
	

	3.4.
	Pretendents piedāvājuma pievieno cenrādi, kas tiek piemērots maksas ambulatoro pakalpojumu apmaksā (ārstniecības personu konsultācijas, veiktās manipulācijas un procedūras, diagnostiskie izmeklējumi, fizikālās terapijas procedūras utml.);
	

	3.5.
	Pretendents piedāvājumā norāda informāciju par izmaiņu veikšanas kārtību Polisē, kas saistīta ar apdrošināto darbinieku skaita izmaiņām, ievērojot Tehniskajā specifikācijā noteiktās prasības;
	

	3.6.
	Pretendents piedāvājumam pievieno līguma iestāžu sarakstu;
	

	3.7.
	Pretendents piedāvājumam pievieno informāciju par Apdrošināto pieprasījumu veikšanas kārtību informācijas saņemšanai par attiecīgajām Apdrošinātajam kopējo izmaksāto atlīdzību apmēru un gadījumiem, atbilstoši Tehniskās specifikācijas 1.25. punkta prasībām
	




	Vārds, uzvārds:
	[Dokumenta parakstītāja vārds un uzvārds] [footnoteRef:1] [1:  Pašrocīgi parakstīt Tehnisko piedāvājumu iepirkumā nav nepieciešams! To var parakstīt ar drošu elektronisko parakstu un pievienot piedāvājumam, vai ja tiek izmantots EIS paraksts, tiek uzskatīts, ka viss dokumentu kopums (t.sk. arī šis dokuments) ir parakstīts ar EIS parakstu.] 


	Amats:
	[Dokumenta parakstītāja amats vai statuss]



DOKUMENTS PARAKSTĪTS AR [atkarībā no faktiskajiem apstākļiem raksta: “DROŠU ELEKTRONISKO PARAKSTU UN SATUR LAIKA ZĪMOGU” vai “E-KONKURSU SISTĒMĀ IESTRĀDĀTO PARAKSTA RĪKU”]

